Diari Oficial de la Generalitat Valenciana


Sumari del DOGV 3589, del 23-09-1999 (1999/8071)

RESOLUCIÓ de 2 de juliol de 1999, de la Conselleria d'Ocupació, Indústria i Comerç, per la qual es declara aigua mineromedicinal la procedent del brollador El Pilón, situat en la partida Barranco del Pilón, terme municipal de Cofrentes, de la província de València.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8071


Data del document
:   02-07-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * Cofrentes
    * aigua mineral
    * empresa privada

RESOLUCIÓ de 2 de juliol de 1999, de la Conselleria d'Ocupació, Indústria i Comerç, per la qual es declara aigua mineromedicinal la procedent del brollador El Pilón, situat en la partida Barranco del Pilón, terme municipal de Cofrentes, de la província de València. [1999/A8071]
  
Vist l'expedient instruït pel Servei Territorial d'Indústria i Energia de València, iniciat mitjançant sol·licitud formulada pel senyor Miguel A. Fernández Torán, amb document nacional d'identitat número 27574049, amb data 3 d'abril de 1992, en nom i representació de la societat Hervideros de Cofrentes, SA, amb codi d'identificació fiscal G02968219, amb la finalitat de classificar com a aigües mineromedicinals les procedents del brollador El Pilón, situat en la partida Barranco del Pilón, terme municipal de Cofrentes de la província de València.
  
Vist que l'empresa sol·licitant adjunta el contracte realitzat amb l'Ajuntament de Cofrentes, que apareix com a cessionari de l'explotació del brollador en el dit contracte realitzat l'1 de febrer de 1988 entre l'Ajuntament i el promotor de l'expedient.
  
Vist que el Servei Territorial d'Indústria i Energia, tot aplicant l'article 39.2 del Reglament General per al Règim de la Mineria de 25 d'agost de 1978, va procedir a publicar l'acte d'iniciació de l'expedient en el Butlletí Oficial de la Província de data 14 de juliol de 1993 i en el Boletín Oficial de l'Estado de data 23 de juliol de 1993.
  
Vist que el Servei Territorial d'Indústria i Energia informa que no s'hi ha produït cap al·legació.
  
Vist que l'inici de l'expedient es comunica a l'Ajuntament de Cofrentes, que apareix com a cessionari en l'indicat contracte de data 1 de febrer de 1988.
  
Vist que segons l'expedient disponible a l'arxiu del Servei Territorial d'Indústria i Energia de València, apareix com a titular del mencionat brollador l'empresa Industrias Aceiteras Casanova, SA, amb inscripció número 273 del Registre d'Aigües.
  
Vist que el servei territorial informa que no hi ha cap constància de transmissió de domini a l'Ajuntament de Cofrentes.
  
Vist que el Servei Territorial també comunica l'inici de l'expedient a la societat Industrias Aceiteras Casanova, SA.
  
Vist que amb data 6 de juliol de 1992, personal tècnic de la Unitat de Mines del Servei Territorial d'Indústria i Energia de València va procedir a la preceptiva presa i precinte de mostres.
  
Vist que una part d'aquelles mostres es va enviar a l'Institut Geològic i Miner d'Espanya per a l'anàlisi i l'informe corresponents.
  
Vist que l'Institut Geològic i Miner d'Espanya amb data 10 de setembre de 1992 va emetre informe favorable.
  
Vist que la societat titular de l'expedient amb data 2 de febrer de 1998 presenta un informe de la Càtedra d'Hidrologia Mèdica de la Facultat de Medicina de la Universitat Complutense de Madrid, relatiu a les aigües procedents del brollador El Pilón, terme de Cofrentes, que el Servei Territorial estima suficient.
  
Vist que amb data 11 de març de 1998, el Servei Territorial d'Indústria i Energia de València trasllada l'expedient a la Direcció General d'Indústria i Energia, amb la proposta de declarar mineromedicinals les indicades aigües.
  
Vist que amb data 18 de juny de 1998 se sol·licita informe de la Conselleria de Sanitat, Direcció General de Salut Pública.
  
Vist que amb data 23 de desembre de 1998 la Unitat de Recursos Sanitaris de la Conselleria de Sanitat emet informe favorable a l'efecte de la declaració com a aigua mineromedicinal del brollador El Pilón de Cofrentes.
  
Vist que als interessats abans de redactar la proposta de resolució se'ls hi ha posat de manifest en l'expedient per un termini de 15 dies perquè pogueren al·legar en defensa del seu dret, sense que transcorregut el termini s'hi haja produït cap al·legació.
  
Atés que l'informe emés per la Conselleria de Sanitat és vinculant d'acord amb l'article 24.3 de la vigent Llei de Mines de 21 de juliol de 1973 i l'article 38.3 del Reglament General per al Règim de la Mineria de 25 d'agost de 1978.
  
Atés que l'informe de data 11 de març de 1998 del Servei Territorial d'Indústria i Energia de València és favorable a la declaració de l'aigua del mencionat brollador com a mineromedicinal.
  
Atés que l'expedient s'ha sotmés a informació pública, sense que s'hi hagen formulat oposicions.
  
Atés que en la tramitació de l'expedient s'han complit els preceptes legals recollits en la vigent Llei de Mines i en el seu reglament.
  
Aquesta Conselleria d'Ocupació, Indústria i Comerç, resol:
  
Declarar aigua mineromedicinal la procedent del brollador denominat El Pilón, situat en la partida Barranco del Pilón, terme municipal de Cofrentes, de la província de València.
  
La present resolució és definitiva en via administrativa i contra ella podrà interposar-se un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació, d'acord amb allò que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que s'estime procedent.